Nýtt merki og ný útgáfu vefs Veðurstofunnar Umhverfisráðherra , Kolbrún Halldórsdóttir , opnaði nýja útgáfu af vef Veðurstofu Íslands í dag , á alþjóðaveðurdeginum 23. mars . Nýja útgáfan er birtingarmynd þess að sameining Veðurstofu Íslands og Vatnamælinga Orkustofnunar er um garð gengin . Er það vel við hæfi þar sem í gær var dagur vatnsins . Á vefjum stofnananna beggja var mikið efni sem nú er skipulega fram sett á einum vef . Mestu breytingarnar eru á forsíðunni en einnig eru fjölmargar breytingar á undirsíðum , bæði á kvikum síðum og textasíðum . Þetta er gert af öryggisástæðum en á vindaspákortum er hægt að sjá hvar og hvenær stormar verða verstir . Það er oft nánast ógerlegt á staðaspákortum . Um viðmótshönnun og útfærslu þessarar nýju útgáfu sá Helgi Borg verkfræðingur . Um útlit og vefun sá Hugsmiðjan ehf en vefurinn byggist á Eplica vefumsjónarkerfinu . Verkefnisstjórnun annaðist Vigfús Gíslason og fjölmargir starfsmenn Veðurstofunnar komu að þessum breytingum .